अगर आपका नाखून स्क्रैच को पकड़ नहीं पाता, तो वो सतह के ऊपर हैं और टूथपेस्ट का प्रयोग ऐसे में उत्तम रहेगा | अगर आपका नाखून उसे पकड़ पाता है, तो वह गहरा है और आपको प्रोफेशनल स्क्रैच रिमूवल प्रोडक्ट की सहायता लेनी चाहिए | स्क्रैच को टूथपेस्ट लगाने से पहले, ये देख लें की वो स्थान पूरी तरह से साफ़ है | उस स्थान पर गंदगी और मिटटी लगाने से स्क्रैच और ख़राब हो सकते हैं |  आप कार को किसी कार वाश पर ले जा सकते हैं या खुद भी वाश कर सकते हैं | अपनी कार को खुद धोने के लिए, होज़ से स्प्रे करके उसे पूरा गीला कर लें और फिर अधिकतर गंदगी और धूल को हटा लें | फिर, एक बड़े स्पंज या कार वाशिंग ब्रश की मदद से कार के लिए बनाये गए साबुन को उस पर लगायें | साबुन को कार की सतह पर अच्छे से लगायें और फिर होज़ से उसे धो दें | एक साफ़, सूखी तौलिये से कार को सुखा दें | आपकी माइक्रो फाइबर तौलिया इतनी भिगोयें की वह अच्छे से गीली हो जाए | फिर उस तौलिये पर एक चौथाई साइज़ का टूथपेस्ट लगायें, पर स्क्रैच की साइज़ के ऊपर निर्भर आप ज्यादा मात्रा भी ले सकते हैं |  वैसे तो वाइटनिंग टूथपेस्ट सर्वोत्तम रहते हैं, पर आप किसी भी उपलब्ध टूथपेस्ट से इन स्क्रैच को हटा सकते हैं | आपको ये टूथपेस्ट किसी नर्म, साफ़, माइक्रोफाइबर की तौलिये से लगानी होंगी ताकि टूथपेस्ट के रगड़ने से और नुकसान नहीं हो | माइक्रो फाइबर कपड़े पर हल्का दबाव डाल कर उन्हें गोलाकार में घुमा कर सभी स्क्रैच को ढक लें | ऐसा तब तक करें जब तक सारा टूथपेस्ट सतह पर सही से ना फैल जाए | आपको टूथपेस्ट लगाते समाय थोड़ा दबाव लगाना होगा पर देख लें की ज्यादा जोर नहीं लगा दें | एक बार आपने सभी स्क्रैच पर टूथपेस्ट लगा दिया, कहीं अधिक टूथपेस्ट लग गया हो तो उसे धोकर हटा दें | अपने कार पर होज़ की मदद से पानी डालें और फिर माइक्रो फाइबर तौलिये से उस हिस्से को सुखा दें | आप गीली माइक्रो फाइबर तौलिये से भी अधिक टूथपेस्ट को साफ़ कर सकते हैं | आपको सतह पर लगे स्क्रैच को टूथपेस्ट को हटाने के लिए एक से ज्यादा बार इसका प्रयोग करना पड़ सकता है | उस हिस्से को जांचें की क्या अब भी वहां स्क्रैच दिख रहे हैं और अगर हाँ तो ज़रुरत के मुताबिक प्रक्रिया को एक या दो बार दोहराएं | ये ध्यान रहे की आप 3 से ज्यादा बार इस्तेमाल नहीं करें क्योंकि ऐसा करने से कार के पेंट को नुकसान पहुँच सकता है |
Run a fingernail over the scratches to see if they are surface or deep. Wash and dry the scratched area. Apply a quarter-sized amount of toothpaste to a dampened microfiber towel. Rub the toothpaste into the scratched area using a circular motion. Rinse off any excess toothpaste. Repeat the process up to 2 more times.